તમને પણ આ બ્રાઉઝર અજમાવી જોવામાં રસ પડ્યો હોય તો (http://www.rockmelt.com/) પર પહોંચી જાઓ. ડાઉનલોડર સેટઅપ તો અડધા એમબીનું જ છે, પણ તેના પર ક્લિક કરીને રન કરશો એટલે આખું બ્રાઉઝર ડાઉનલોડ થતાં જરા વધુ વાર લાગશે. ફેસબુક અને રોકમેલ્ટ બંનેની પાર્ટનરશીપનાં મૂળિયાં અત્યારે એટલાં ઊંડાં ઊતર્યાં છે કે રોકમેલ્ટ બ્રાઉઝર સેટ અપ પૂરો થતાં જ તે તમને તમારા ફેસબુક એકાઉન્ટથી સાઇનઇન થવા વિનંતી કરશે. તમે સાઇન ઇન થશો એટલે તરત, બીજી સંખ્યાબંધ વિનંતીઓનું લિસ્ટ સામે આવશે રોકમેલ્ટને ફેસબુક પરની તમારી બેઝિક ઇન્ફો એક્સેસ કરવા દેશો? તમને ઇમેઇલ મોકલીએ? તમારી વોલ પર પોસ્ટિંગ કરવા દેશો? વગેરે વગેરે... તમે ઇચ્છો તો ‘ડોન્ટ એલાઉ’નો વિકલ્પ પસંદ કરી શકો છો, પણ તો બ્રાઉઝર ફરી ફેસબુકના એકાઉન્ટથી લોગઇન થવાના ફાયદા તમને સમજાવશે જેમ કે તમે તરફ મિત્રો સાથે ચેટ કરી શકશો, કૂલ એપ્સ ઇન્સ્ટોલ કરી શકશો અને ફેવરિટ સાઇટ્સના ઇન્સ્ટન્ટ અપડેટ્સ મેળવી શકશો... વગેરે વગેરે..